CELEX: 62008CA0370
Language: el
Date: 2010-05-20 00:00:00
Title: Υπόθεση C-370/08: Απόφαση του Δικαστηρίου (δεύτερο τμήμα) της 20ής Μαΐου 2010 [αίτηση του Bundesfinanzhof (Γερμανία) για την έκδοση προδικαστικής αποφάσεως] — Data I/O GmbH κατά Hauptzollamt Hannover, πρώην Bundesfinanzdirektion Südost [Κοινό δασμολόγιο — Δασμολογική κατάταξη — Συνδυασμένη Ονοματολογία — Κεφάλαιο 84, σημείο 5, B — Διάταξη προσαρμογής (adaptor) που περιέχει μικροκύκλωμα μνήμης και προορίζεται για τη σύνδεση μεταξύ αυτόματης μηχανής προγραμματισμού και ηλεκτρονικών στοιχείων προς προγραμματισμό — Κλάσεις 8471, 8473 και 8536]

3.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/6
            
         Απόφαση του Δικαστηρίου (δεύτερο τμήμα) της 20ής Μαΐου 2010 [αίτηση του Bundesfinanzhof (Γερμανία) για την έκδοση προδικαστικής αποφάσεως] — Data I/O GmbH κατά Hauptzollamt Hannover, πρώην Bundesfinanzdirektion Südost
   (Υπόθεση C-370/08) (1)
   
   (Κοινό δασμολόγιο - Δασμολογική κατάταξη - Συνδυασμένη Ονοματολογία - Κεφάλαιο 84, σημείο 5, B - Διάταξη προσαρμογής (adaptor) που περιέχει μικροκύκλωμα μνήμης και προορίζεται για τη σύνδεση μεταξύ αυτόματης μηχανής προγραμματισμού και ηλεκτρονικών στοιχείων προς προγραμματισμό - Κλάσεις 8471, 8473 και 8536)
   2010/C 179/08
   Γλώσσα διαδικασίας: η γερμανική
   
      Αιτούν δικαστήριο
   
   Bundesfinanzhof
   
      Διάδικοι στην υπόθεση της κύριας δίκης
   
   Data I/O GmbH
   
      κατά
   
   Hauptzollamt Hannover, πρώην Bundesfinanzdirektion Südost
   
      Αντικείμενο
   
   Αίτηση για την έκδοση προδικαστικής αποφάσεως — Bundesfinanzhof — Ερμηνεία της σημειώσεως 5 Β του κεφαλαίου 84 της Συνδυασμένης Ονοματολογίας του Κοινού Δασμολογίου, παράρτημα Ι, του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (EE L 256, σ. 1), όπως τροποποιήθηκε με το παράρτημα του κανονισμού (ΕΚ) 1810/2004 της Επιτροπής, της 7ης Σεπτεμβρίου 2004 (EE L 327, σ. 1) — Ηλεκτρικός προσαρμογέας (adaptor), προοριζόμενος για την ηλεκτρική σύνδεση μεταξύ αυτόματης μηχανής προγραμματισμού και ηλεκτρονικών στοιχείων προς προγραμματισμό και περιέχων μικροκύκλωμα μνήμης «Memory-Chip» — Κατάταξη στην κλάση 8471 της Συνδυασμένης Ονοματολογίας;
   
      Διατακτικό
   
   Ένας adaptor, όπως αυτός για τον οποίο πρόκειται στην κύρια δίκη, ο οποίος εξασφαλίζει τη λειτουργία ηλεκτρικής σύνδεσης μεταξύ του προγραμματιστή και των στοιχείων προς προγραμματισμό καθώς και τη λειτουργία της εγγραφής του προγράμματος λειτουργίας που μπορεί να ανακληθεί εκ των υστέρων, πληροί την προϋπόθεση που διατυπώνεται στη σημείωση 5, B, στοιχείο γ', του κεφαλαίου 84 της Συνδυασμένης Ονοματολογίας που περιλαμβάνεται στο παράρτημα I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε με τον κανονισμό (ΕΚ) 1810/2004 της Επιτροπής, της 7ης Σεπτεμβρίου 2004, και πρέπει να κατατάσσεται στην κλάση 8471 της εν λόγω ονοματολογίας ως «μονάδα» αυτόματης μηχανής επεξεργασίας πληροφοριών, καθόσον η κύρια λειτουργία του συνίσταται στην πραγματοποίηση επεξεργασίας πληροφοριών. Σε περίπτωση που η λειτουργία αυτή δεν υφίσταται, ένας τέτοιος adaptor πρέπει να κατατάσσεται στην κλάση 8473 της εν λόγω ονοματολογίας ως «μέρος» ή «εξάρτημα» μηχανής, αν, αντιστοίχως, είναι απαραίτητος για τη λειτουργία αυτής ή συνιστά αντικείμενο εξοπλισμού που καθιστά δυνατή την προσαρμογή της μηχανής αυτής σε ειδικό έργο ή διάταξη δυνάμενη να εξασφαλίζει ειδική υπηρεσία σε συσχετισμό με την κύρια λειτουργία της εν λόγω μηχανής, πράγμα το οποίο απόκειται στο αιτούν δικαστήριο να εξετάσει. Στο μέτρο που αυτός ο adaptor δεν μπορεί να καταταχθεί σε καμία από τις δύο προαναφερθείσες κλάσεις, θα πρέπει, επομένως, να θεωρηθεί ως «συσκευή για τη σύνδεση των ηλεκτρικών κυκλωμάτων» υπαγομένη ως εκ τούτου στην κλάση 8536 της εν λόγω Συνδυασμένης Ονοματολογίας.
   
      (1)  ΕΕ C 285 της 8.11.2008